Samstarfssamningur við Ungmennafélagið Þróttur Petra Ruth Rúnarsdóttir formaður Þróttar og Matthías Freyr Matthíasson Íþrótta - og tómstundafulltrúi við undirritun á samningnum . Í gær var undirritaður samstarfssamningur við ungmennafélagið Þróttur . Ungmennafélagið er svo sannarlega mikilvægur þáttur í íþróttastarfi sveitarfélagsins og hafa á undanförnum árum sinnt sínu hlutverki afskaplega vel með samhentu átaki stjórnar , starfsmanna og grasrótarinnar . Ungmennfélagið býður upp á öfluga þjónustu við íbúa sveitarfélagsins og hefur verið mikil ásókn í að stunda æfingar hjá félaginu , hvort sem um er að ræða sund , júdó eða knattspyrnu . Einnig hefur ungmennafélagið boðið upp á í vetur unglingaþrek sem hefur verið gríðarlega vel sótt . Það er ánægjuefni að starfsemi ungmennafélagsins gengur vel og vonir standa til að svo verði áfram . Undirritun á samstarfssamningi er enn einn þáttur í því að nú er verið að ljúka samningum við íþróttafélög og tómstundafélög í sveitarfélaginu .